
Narva Linnavalitsuse 28.12.2011. a korralduse nr 1243-k

„Linnavara tasuta kasutusse andmine“ muutmine
1. Asjaolud ja menetluse käik
Narva Linnavalitsuse 28.12.2011. a korraldusega nr 1243-k anti MTÜle Florett tasuta kasutusse Narva Koorikooli ruumid tehniliste spordialade koolituste korraldamiseks. MTÜ Florett esitas taotluse, millega palus pikendada korralduse kehtivuse tähtaja. Narva Linnavalitsuse linnavarakomisjoni 11.06.2014. a koosolekul (protokoll nr 6) otsustati nõustuda MTÜ Florett taotlusega ning pikendada korralduse kehtivuse tähtaega kuni 31.03.2015. a.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Vastavalt Narva Linnavolikogu 17.03.2005. a määrusega nr 14 vastuvõetud „Linnavara kasutusse andmise korra”  § 7 lõike 2 punktile 3 linnavalitsuse korraldusega võib linnavara kasutusse anda tasuta tähtajaga kuni viis aastat või tähtajatult mittetulundusühingutele.
3. Otsus

Muuta Narva Linnavalitsuse 28.12.2011. a korralduse nr 1243-k „Linnavara tasuta kasutusse andmine“ punkt 3 ja anda järgmises redaktsioonis:

„Anda MTÜle Florett, registrikood 80250254, tasuta kasutusse Narva Koorikooli hoones Narvas, aadressil 26. juuli 9 asuvad keldriruumid nr 26-28 üldpinnaga152,1 m² tehniliste spordialade (kardisõit ja veemotosport) koolituste korraldamiseks tähtajaga kuni 31.03.2015. a“.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

